Akmenės rajono savivaldybės

2015–2017 m. strateginio veiklos plano

1 priedas

**AKMENĖS RAJONO SAVIVALDYBĖS**

**ŠVIETIMO, KULTŪROS, JAUNIMO REIKALŲ IR SPORTO PASLAUGŲ TEIKIMO PROGRAMOS APRAŠYMAS**

|  |  |
| --- | --- |
| **Biudžetiniai metai** | 2015-ieji metai |
| **Asignavimų valdytojas** **(-ai), kodas**  | Akmenės rajono savivaldybės administracija, 188719391 Akmenės gimnazija, 190447774Naujosios Akmenės Ramučių gimnazija, 300008683 Papilės Simono Daukanto gimnazija, 188636383 Ventos gimnazija, 190448680 Kruopių vidurinė mokykla, 190448876 Naujosios Akmenės „Saulėtekio“ progimnazija, 300009283 Naujosios Akmenės mokykla-darželis „Buratinas“, 190440986 Naujosios Akmenės vaikų lopšelis-darželis „Atžalynas“, 190440790 Naujosios Akmenės vaikų lopšelis-darželis „Žvaigždutė“, 190440833 Akmenės vaikų lopšelis-darželis „Gintarėlis“, 190441020 Akmenės rajono jaunimo ir suaugusiųjų švietimo centras, 300008466 Akmenės rajono Dabikinės specialioji mokykla, 290984490 Akmenės rajono savivaldybės pedagoginė psichologinė tarnyba, 300070724 Naujosios Akmenės muzikos mokykla, 190449978 Akmenės rajono Ventos muzikos mokykla, 290450180 Akmenės rajono savivaldybės Kultūros centras, 188213974Akmenės rajono savivaldybės Akmenės krašto muziejus, 300629754Akmenės rajono savivaldybės Viešoji biblioteka, 190456595Akmenės rajono sporto centras, 295220870 |
| **Vykdytojas (-ai), kodas** | Švietimo, kultūros ir sporto skyrius, 1.13Akmenės gimnazija, 17Naujosios Akmenės Ramučių gimnazija, 18Papilės Simono Daukanto gimnazija, 20Ventos gimnazija, 19Kruopių vidurinė mokykla, 21Naujosios Akmenės „Saulėtekio“ progimnazija, 22Naujosios Akmenės mokykla-darželis „Buratinas“, 14Naujosios Akmenės vaikų lopšelis-darželis „Atžalynas“, 12Naujosios Akmenės vaikų lopšelis-darželis „Žvaigždutė“, 13Akmenės vaikų lopšelis-darželis „Gintarėlis“, 15Akmenės rajono jaunimo ir suaugusiųjų švietimo centras, 23Akmenės rajono Dabikinės specialioji mokykla, 27Akmenės rajono savivaldybės pedagoginė psichologinė tarnyba, 26Naujosios Akmenės muzikos mokykla, 24Akmenės rajono Ventos muzikos mokykla, 25Akmenės rajono savivaldybės Kultūros centras, 28Akmenės rajono savivaldybės Akmenės krašto muziejus, 29Akmenės rajono savivaldybės Viešoji biblioteka, 30Akmenės rajono sporto centras, 31 |

|  |  |  |  |
| --- | --- | --- | --- |
| Programos pavadinimas | Švietimo, kultūros, jaunimo reikalų ir sporto paslaugų teikimo programa | Kodas | 1 |

|  |  |
| --- | --- |
| **Programos parengimo argumentai** | Programa apima ikimokyklinį, priešmokyklinį, pradinį, pagrindinį ir vidurinį vaikų ugdymą, neformalųjį vaikų švietimą, jaunimo teisių apsaugą, suaugusiųjų mokymą, pagalbą mokiniui, kultūros, kūno kultūros ir sporto plėtojimą. Pagal visas privalomojo ir visuotinio švietimo programas teikiamas specialusis ugdymas, kurio paskirtis – padėti specialiųjų poreikių asmeniui lavintis, mokytis pagal gebėjimus, įgyti išsilavinimą ir kvalifikaciją, įveikti socialinę atskirtį.Programa parengta siekiant plėtoti rajono jaunimo ir kultūros politiką, sudaryti sąlygas visoms socialinėms grupėms aktyviai dalyvauti rajono kultūriniame gyvenime, skatinti ir plėtoti kūrybinę veiklą ir meno įvairovę, gerinti kultūros paslaugų kokybę, kurti atvirą naujovėms, puoselėjantį nacionalinės kultūros vertybes ir tradicijas rajoną.Programa siekiama sudaryti sąlygas visiems gyventojams dalyvauti sportinėje veikloje, aktyvinti jaunimo veiklą, plėtoti kuo platesnių jaunimo sluoksnių poreikius atitinkančias ugdymo, informavimo ir konsultavimo paslaugas, remti bendruomenių iniciatyvas, formuoti teigiamą Savivaldybės įvaizdį, skatinti turizmo veiklą.Programa realizuojamos Lietuvos Respublikos vietos savivaldos įstatyme reglamentuotos *savarankiškosios savivaldybės funkcijos* – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas; bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas; gyventojų bendrosios kultūros ugdymas ir etnokultūros puoselėjimas (dalyvavimas kultūros plėtros projektuose, muziejų, teatrų, kultūros centrų ir kitų kultūros įstaigų steigimas, reorganizavimas, pertvarkymas, likvidavimas ir jų veiklos priežiūra, Savivaldybės teritorijoje bibliotekų steigimas, reorganizavimas, pertvarkymas ir jų veiklos priežiūra); kūno kultūros ir sporto plėtojimas, gyventojų poilsio organizavimas; sąlygų verslo ir turizmo plėtrai sudarymas ir šios veiklos skatinimas; nekilnojamųjų kultūros vertybių apsauga ir *valstybines (valstybės perduotos savivaldybėms) funkcijas* – priešmokyklinio ugdymo, bendrojo ugdymo organizavimas, savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, mokyklų (klasių), vykdančių bendrojo ugdymo programas ir skirtų šalies mokiniams, turintiems specialiųjų poreikių, išlaikymas; jaunimo teisių apsauga. |
| **Ilgalaikis prioritetas** **(pagal SPP)** | Žmogiškųjų išteklių ugdymas bei tobulinimas | Kodas | 1 |
| **Šia programa įgyvendinamas įstaigos / padalinio strateginis tikslas:** | Užtikrinti gyventojų socialinę gerovę ir gyvenimo kokybę, teikiant kokybiškas ir prieinamas švietimo, socialines ir sveikatos paslaugas bei sukurti palankią aplinką (sąlygas) jauno žmogaus visapusiškam ugdymui ir saviraiškai | Kodas | 1 |
| Programos tikslas | Ugdyti visapusiškai išsilavinusią visuomenę, teikiant kokybiškas ir prieinamas švietimo ir ugdymo paslaugas | Kodas | 1.1 |
| **Tikslo aprašymas:** Įgyvendinus šį tikslą bus: tenkinami ikimokyklinio ir priešmokyklinio amžiaus vaikų ugdymo poreikiai; Savivaldybėje nebus mokyklos nelankančių vaikų iki 16 m. amžiaus; efektyviai bus panaudojamos lėšos ugdymo poreikiams tenkinti; sudarytos sąlygos pedagogų ir kitų ugdymo partnerių mobilumui ir kvalifikacijos tobulinimui; neformalusis švietimas atitiks gyventojų poreikius; vykdoma Socializacijos programa; atnaujinami mokykliniai baldai, mokymo priemonės; brandos egzaminų rezultatai atitiks šalies egzaminų rezultatų vidurkį; teikiama pedagoginė psichologinė pagalba; užtikrinamas nemokamas mokinių maitinimas; užtikrinamas mokinių nuvežimas į mokyklas ir parvežimas į namus; ugdymo įstaigose laikomasi vaiko minimalios ir vidutinės priežiūros principų, šių priežiūros priemonių skyrimo, pratęsimo, pakeitimo, panaikinimo pagrindų ir tvarkos; taupiai naudojamos aplinkos lėšos; tobulinamas ugdymo įstaigų valdymas; steigiami kaimo vietovėse daugiafunkciai centrai.**Rezultato vertinimo kriterijai:*** Savivaldybės finansuojamose ikimokyklinio ugdymo įstaigose ugdomų 1–6 metų vaikų dalis, lyginant su bendru to amžiaus vaikų skaičiumi, (proc.);
* Savivaldybės finansuojamose neformaliojo švietimo įstaigose ugdomų mokinių dalis, bendrojo ugdymo mokyklų mokinių skaičiuje, (proc.);
* Mokinių skaičiaus vidurkis klasėse pagal koncentrus (pradinio / pagrindinio / vidurinio).
 |
| Uždavinys | Užtikrinti ugdymo programų įgyvendinimą, gerinti ugdymo procesą | Kodas | 1.1.1 |
| **Uždavinio aprašymas:**Akmenės rajono savivaldybėje formalusis švietimas įgyvendinamas vykdant pradinio ugdymo programą (vykdo mokykla-darželis ir bendrojo ugdymo mokyklos), pagrindinio ugdymo programą (programą arba jos dalį vykdo gimnazijos, vidurinės, pagrindinės, jaunimo mokyklos), dvejų metų vidurinio ugdymo programą (vykdo gimnazijos ir vidurinės mokyklos). Neformalusis švietimas įgyvendinamas vykdant priešmokyklinio ugdymo programą (vykdo lopšeliai-darželiai, mokykla-darželis, pagrindinės mokyklos) ir ikimokyklinio ugdymo programą (vykdo lopšeliai-darželiai, mokykla-darželis ir pagrindinės mokyklos), o taip pat teikiant kitas neformaliojo vaikų bei suaugusiųjų švietimo paslaugas.Uždaviniu Akmenės rajono savivaldybė numato įgyvendinti bendruosius ugdymo planus savivaldybės bendrojo ugdymo mokyklose ir neformaliojo švietimo programas neformaliojo švietimo įstaigose, užtikrinti Savivaldybės švietimo įstaigų aplinkos išlaikymą. Taip pat numatoma organizuoti brandos egzaminus, atlikti mokyklų veiklos išorinį vertinimą, tobulinti ugdymo procese dalyvaujančių asmenų kvalifikaciją bei užtikrinti ugdymo įstaigų edukacinių aplinkų palaikymą.**Produkto vertinimo kriterijai:*** Mokyklų, kuriose įgyvendinti ugdymo planai, skaičius;
* Kvalifikaciją tobulinusių asmenų skaičius;
* Brandos egzaminus laikiusių abiturientų skaičius;
* Neformaliojo švietimo įstaigų, kuriose įgyvendintos neformaliojo švietimo programos, skaičius;
* Vaikų skaičius ikimokyklinėse įstaigose;
* Vertintų (išorės vertinimas) ugdymo įstaigų skaičius;
* Ugdymo įstaigų, gaunančių finansavimą aplinkos išlaikymui, skaičius.
 |
| Uždavinys | Kurti kokybišką ugdymo aplinką, vykdant pedagoginės, psichologinės ir kitos pagalbos teikimą | Kodas | 1.1.2 |
| **Uždavinio aprašymas:**Akmenės rajono savivaldybė švietimo įstaigose organizuoja pedagoginės psichologinės pagalbos teikimą. Švietimo pagalbos institucija teikia pedagoginę psichologinę pagalbą mokiniams, konsultacinę pagalbą mokytojams, specialiąją pedagoginę pagalbą asmenims iki 21 metų amžiaus, o taip pat vykdo psichologinių ir mokymosi problemų prevenciją. Uždaviniu taip pat organizuojamas toliau kaip 3 km nuo mokyklos gyvenančių kaimo bendrojo ugdymo mokyklų priešmokyklinio ugdymo grupių ir 1–8 klasių mokinių pavėžėjimas į artimiausią atitinkamą mokyklą mokykliniais autobusais ar kitu transportu.Vykdant socializacijos programas, ugdoma moksleivių teisinė savimonė ir atsakomybė, pilietinis sąmoningumas, meninis aplinkos suvokimas. Skatimas moksleivių bendradarbiavimas su teisėsaugos institucijomis. Moksleiviai mokosi bendrauti su negalia turinčiais vaikais, vykdo įvairias prevencines akcijas, įgyja praktinių bendravimo įgūdžių bei efektyvesnių konstruktyvaus konfliktų sprendimo strategijų.**Produkto vertinimo kriterijai:*** Pagalbą gavusių mokinių ir mokytojų skaičius;
* Pavėžėtų mokinių skaičius.
 |
| Programos tikslas | Užtikrinti gyventojams kokybiškas kultūros ir sporto paslaugas, jaunimo politikos įgyvendinimą | Kodas | 1.2 |
| **Tikslo aprašymas:** Šiuo tikslu savivaldybė numato skatinti kultūrines tradicijas rajone, kaupti ir saugoti krašto etnines, materialines ir dvasines vertybes, tinkamai organizuoti kultūros įstaigų veiklą, didinti kultūros paslaugų kokybę ir prieinamumą.Programa taip pat siekiama aktyvinti rajono bendruomenę, sudaryti sąlygas jaunimo veikloms, pagal finansines galimybes remti bendruomeninių ir jaunimo organizacijų veiklą, vykdyti Jaunimo iniciatyvų ir laisvalaikio užimtumo programą. Siekiama sudaryti palankias sąlygas jaunimui integruotis į visuomenės gyvenimą, atstovauti jaunimo ir dirbančioms su jaunimu organizacijoms ir jų sąjungoms, užtikrinti joms reikiamą paramą, skatinti pasyvaus jaunimo įsitraukimą į aktyvią veiklą.Siekiama skatinti gyventojų įsitraukimą į savarankiškas ir organizuotas kūno kultūros ir sporto veiklas, sudaryti sąlygas fizinio pasirengimo gerinimui, vykdyti įvairius rajoninius ir tarprajoninius sporto renginius, sudaryti sąlygas rajono sportininkams ir komandoms dalyvauti apskrities ir respublikinėse varžybose, teikti metodinę ir organizacinę pagalbą rajono seniūnijoms, mokykloms, sporto klubams, spręsti materialinės sporto bazės gerinimo klausimus.**Rezultato vertinimo kriterijai:*** Kultūros renginiuose dalyvavusių gyventojų skaičius, (tūkst.);
* Sporto varžybų ir sveikatingumo renginių dalyvių skaičius, (tūkst.);
* Jaunimo politikos savivaldybėse kokybės vertinimo metodikos rodiklių įgyvendinimas, (proc.).
 |
| Uždavinys | Teikti kokybiškas kūno kultūros ir sporto paslaugas, skatinti gyventojų aktyvumą, didinti jaunimo užimtumą, aktyvinti jaunimo ir su jaunimu dirbančių organizacijų veiklą | Kodas | 1.2.1 |
| **Uždavinio aprašymas:**Kūno kultūra ir sportas – unikalus šiuolaikinės visuomenės reiškinys, teigiamai veikiantis žmogaus sveikatą, ugdantis fizines ir dvasines galias. Pagrindinė kūno kultūros ir sporto veiklos misija – ugdyti sveiką ir fiziškai aktyvią visuomenę, kuo daugiau gyventojų įtraukiant į organizuotas ir savarankiškas sporto pratybas, skatinant jų visapusišką tobulėjimą. Ugdant talentingus sportininkus, tikimasi rezultatyvaus atstovavimo rajonui ir šaliai svarbiausiuose sporto renginiuose. Tai padeda formuoti teigiamą Akmenės rajono įvaizdį.Vykdant uždavinį siekiama užtikrinti ir plėtoti neformaliojo ugdymo – sporto mokymo įstaigos veiklą, gerinti talentingų sportininkų paieškas ir meistriškumo augimą, kelti sporto darbuotojų kvalifikaciją, bei aukšto meistriškumo sportininkų rengimą, rajono sportininkų dalyvavimą šalies ir tarptautinėse varžybose, sudaryti geresnes sąlygas rajono bendruomenei užsiiminėti kūno kultūra ir sportu, stiprinti materialinę sporto bazę, didinti jaunimo ir suaugusiųjų užimtumą organizuojant ir įgyvendinant įvairius renginius ir projektus.Turizmo paslaugų plėtra sudaro geresnes sąlygas gyventojų aktyvumui ir turiningam laisvalaikiui. Šiuo uždaviniu siekiama skatinti atvykstamąjį ir vietos turizmą, vykdyti informacinių priemonių sklaidą.Siekiama skatinti ir plėtoti visuomeninių organizacijų veiklą, kurti ir plėtoti jaunimui (ypač pasyviam) pritaikytas laisvalaikio užimtumo erdves, kelti dirbančių su jaunimu darbuotojų kvalifikaciją, įgyvendinti 2014–2018 metų savivaldybės jaunimo problemų sprendimo planą ir vykdyti jo stebėseną.**Produkto vertinimo kriterijai:*** Paremtų sporto veiklos programų (projektų) skaičius;
* Informacinių priemonių skaičius;
* Pateiktų projektų skaičius;
* Įgyvendinamo Jaunimo problemų sprendimo 2014-2018 m. plano priemonių skaičius.
 |
| Uždavinys | Teikti kokybiškas ir prieinamas kultūros paslaugas | Kodas | 1.2.2 |
| **Uždavinio aprašymas:**Vykdant uždavinį darbas plėtojamas tokiomis kryptimis: bibliotekų, muziejų, kultūros centrų, etninės kultūros ir vietos tradicijų globa, kultūros paveldo ir jo kultūrinės vertės išsaugojimas, mėgėjų ir profesionalaus meno dalinis rėmimas, kultūrinių projektų dalinis rėmimas, kultūros renginių organizavimas, kultūros įstaigų materialinės bazės stiprinimas ir kt.Biblioteka yra kultūros, švietimo ir informacinės visuomenės kūrimo įstaiga. Bibliotekoje renkami, tvarkomi, saugomi spaudiniai ir kiti dokumentai. Bibliotekos sistemina ir platina spaudiniuose ir kituose dokumentuose užfiksuotas žinias, kurios naudojamos pažinimo, bendravimo, ugdymo ir rekreacijos tikslams.Muziejų vertybės turi tapti gyva kultūros, istorinės atminties, švietimo sistemos ir patriotinio ugdymo dalimi. Muziejaus veikla siejama su kultūros, švietimo, informacijos skleidimo funkcijomis. Muziejuose sukauptos kultūros ir meno vertybės įgalina plėsti ir gerinti jų lankytojams teikiamas paslaugas.Mėgėjų ir profesionalusis menas, jo sklaida, kūrybos projektų rėmimas ir kūrybinės veiklos skatinimas yra viena iš kultūros plėtros sričių. Svarbu sudaryti kiekvienam bendruomenės nariui sąlygas dalyvauti kultūroje ir ją vartoti, rasti mėgstamą laisvalaikio formą ir progą išreikšti save. Vienu iš svarbių nūdienos kultūros dalių yra etninės kultūros išsaugojimas ir puoselėjimas, mėgėjų ir profesionali kultūros veikla.Etninė kultūra ir vietos tradicijos puoselėjamos kaip tautos orumo, savarankiškumo ir savitumo pagrindas. Krašto kultūrai svarbu, kad neigiami globalizacijos reiškiniai nesunaikintų gyventojų bendruomenių, etnografinių regionų kultūros tradicijų.Kultūros paveldo išsaugojimas ir kultūros vertybių gausinimas padeda įtvirtinti nacionalinį tapatumą. Kilnojamųjų ir nekilnojamųjų kultūros vertybių tinkama priežiūra bei populiarinimas skatina turizmą.**Produkto vertinimo kriterijai:*** Kultūros centro paslaugų gavėjų skaičius (tūkst.);
* Kultūros renginių skaičius;
* Mėgėjų meninės veiklos sklaidos projektų skaičius;
* Bibliotekų lankytojų skaičius (tūkst.);
* Įsigytų dokumentų skaičius;
* Finansuotų kultūros projektų skaičius;
* Muziejaus lankytojų skaičius (tūkst.);
* Muziejaus rinkiniuose saugomų eksponatų skaičius;
* Finansuotų kultūros/ leidybos projektų skaičius;
* Tvarkomų kultūros paveldo objektų skaičius;
* Paremtų religinių bendruomenių projektų skaičius.
 |

|  |
| --- |
| **Numatomas programos įgyvendinimo rezultatas:**Įgyvendinus programą visiems Akmenės rajono savivaldybės gyventojams bus užtikrinta prieinama ir veiksminga formaliojo ir neformaliojo ugdymo aplinka. Siekiant didinti teikiamų ugdymo paslaugų kokybę numatoma kelti ugdymo procese dalyvaujančių darbuotojų kvalifikaciją, vykdyti nuolatinį ugdymo įstaigų vertinimą. Atsižvelgiant į Lietuvos Respublikos įstatymų ir kitų teisės aktų nuostatas, Savivaldybė teikia visapusišką pedagoginę ir psichologinę ir kitą pagalbą mokiniams, mokytojams ir mokyklai.Programos įgyvendinimas sudarys prielaidas Akmenės rajono kultūrinio savitumo puoselėjimui, kultūrinių paslaugų gerinimui, etnokultūros tradicijų sklaidai, gyventojų kultūrinių poreikių tenkinimui. Įgyvendinus Programą bus sudarytos sąlygos gyventojams užsiimti kūno kultūra ir sportu, skatinami rajono sportininkai. Kūno kultūros ir sporto veiklos rėmimas skatins gyventojų įsitraukimą į savarankiškas ir organizuotas sporto ir kūno kultūros veiklas, sudarys prielaidas gyventojų fizinio aktyvumo augimui, sveikatingumo rodiklių gerėjimui. Programa skatins dorovinio ir pilietinio vaikų ir jaunimo ugdymo plėtrą, jaunimo aktyvumo, užimtumo didinimą. |

|  |
| --- |
| **Planuojami programos finansavimo šaltiniai:** Savivaldybės biudžeto lėšos, Valstybės biudžeto lėšos, Valstybės biudžeto specialioji tikslinė dotacija, paskolos lėšos ir kitos lėšos. |

|  |
| --- |
| **Veiksmai, numatyti savivaldybės strateginiame plėtros plane, kurie susiję su vykdoma programa:****1 PRIORITETAS. ŽMOGIŠKŲJŲ IŠTEKLIŲ UGDYMAS BEI TOBULINIMAS****1.2. Tikslas.** **Sudaryti gyventojams sąlygas mokytis visą gyvenimą**1.2.1. Uždavinys. Kurti ir plėtoti mokymosi visą gyvenimą paslaugų kokybę1.2.2. Uždavinys. Gerinti mokymosi visą gyvenimą paslaugų prieinamumą**1.3. Tikslas. Stiprinti jaunimo veiklą ir pilietiškumą**1.3.1. Uždavinys. Skatinti projektinę veiklą, tobulinant jaunimo ir su jaunimu dirbančių organizacijų kompetenciją1.3.2. Uždavinys. Informuoti Akmenės r. sav. jaunimą ir kitus gyventojus apie jaunimo poreikius, problemas bei galimybes1.3.3. Uždavinys. Bendradarbiauti su partneriais, vykdant integruotą jaunimo politiką**1.5. Tikslas.** **Skatinti gyventojų sveikatingumą ir fizinį aktyvumą**1.5.1. Uždavinys. Tobulinti kūno kultūros ir sveikatingumo specialistų kompetenciją bei projektinę veiklą1.5.2. Uždavinys. Didinti kūno kultūros ir sporto sąlygų prieinamumą bei kokybę |

|  |
| --- |
| **Susiję įstatymai ir kiti norminiai teisės aktai:** Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas; Lietuvos Respublikos švietimo įstatymas, Lietuvos Respublikos kultūros politikos nuostatos, Lietuvos Respublikos Kultūros centrų įstatymas, Lietuvos Respublikos bibliotekų įstatymas, Lietuvos Respublikos muziejų įstatymas, Lietuvos Respublikos socialinės paramos mokiniams įstatymas; Lietuvos Respublikos transporto lengvatų įstatymas; Valstybinė švietimo strategija 2003–2012 m.; Lietuvos higienos normos HN 21: 2005 „Bendrojo lavinimo mokykla. Bendrieji sveikatos saugos reikalavimai“; Lietuvos higienos normos HN 75: 2008 „Ikimokyklinio ugdymo mokykla. Bendrieji sveikatos saugos reikalavimai“; Mokyklų aprūpinimo standartai; Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarka; Mokinio krepšelio lėšų apskaičiavimo ir paskirstymo metodika; Jaunimo politikos pagrindų įstatymas, Nacionalinė jaunimo politikos įgyvendinimo 2011-2019 m. programa ir kt. |

|  |
| --- |
| **Programos priedai:**1 priedas „2015-2017 m. Švietimo, kultūros, jaunimo reikalų ir sporto paslaugų teikimo programos tikslų, uždavinių, priemonių asignavimų ir produkto vertinimo kriterijų suvestinė“,2 priedas „Programos vertinimo kriterijų suvestinė“ |